Kalev Männe

Kalev Männe (sündinud 6. juulil 1966 Pärnus) on Eesti ärimees.

Elulugu 

Ta käis 1973–1979 (kuni 6. klassini) Pärnu VIII 8-klassilises koolis ja aastatel 1979–1981 (7.–8. klass) Lydia Koidula nimelises Pärnu II keskkoolis. Pärast seda õppiss ta aastatel 1981–1984 Olustvere Sovhoostehnikumis mesinikuks.

Pärast ajateenimist Nõukogude armees oli Männe aastatel 1987–1994 mesinik Pärnu metsamajandis. Männe andis ka aastatel 1990–1991 Helsingi Ülikoolis praktika tunde mesinduses.

1997 ja 1992 alustas Kalev Männe kahe uue firmaga. Astel KT, mis oli meepakendus firma ja teise firma, mis tootis populaarset "Jõhvikas suhkrus" kommi.

Aastal 2002 asus Kalev Männe AS Pärnu Õlu juhatuse esimeheks ja tegevdirektoriks. Ta juhatas Pärnu Õlut aastani 2005.

2008 läks Männe finantsmaailma ja tegi oma ettevõtte Vox Bizness OÜ, mis tegeleb valuuta vahetuse ja valuuta siirdega.

12. aprillil 2011 ilmus Pärnu Postimehes artikkel Pärnu hoiu-laenuühistu asutamislepingu kirjastamisest. Sellele kirjutas alla veerandsada pärnumaalast.  

Lõik antud Pärnu Postimehe artiklist selle kohta, mida Männel oli tollel ajal öelda:

„Ühistu loomise põhjus on lihtne: pakkuda oma liikmetele soodsaid hoiustamis- ja laenutingimusi,” ütles Pärnu hoiu-laenuühistu loomise oma südameasjaks võtnud Kalev Männe. „Kui kõik on paigas, kõik formaalsused täidetud, siis räägime pikemalt, aga esialgu on oluline, et ka Pärnus on taolisele finantsasutusele pandud alus.”

Männe väitel ei avasta tema ega ülejäänud ühistu rajamisega seotud inimesed Pärnu hoiu-laenuühistut luues Ameerikat, vaid taastavad läinud sajandi esimesel poolel siinmail tegutsenud asutust.

Asutamislepingust kaugemal ei saadudki ja Pärnu hoiu-laenuühistust rohkem artikleid ei avaldatud.

Poliitika 

Kalev Männe kuulus Pärnu linna volikokku Reformierakonna nimekirjas 2009 aasta märtsini, kui ta esitas volikogust taandamise palve.

Sama aasta aprillis aitas ta asutada Eesti Rahvuslikku Konservatiivset Liitu, mis oli EKRE eelkäija. Ta valiti Pärnumaa piirkonna esimeheks.

On teada, et Männe pidas 1999 kõnet Poltavas Leonid Kutšma presidendi kampaania raames.

AS Pärnu Õlu 

Kalev Männe oli aastatel 2002–2005 AS Pärnu Õlu juhatuse esimees ja tegevdirektor.

Kui ta võttis õlletehase juhtimise üle Endel Vare´lt, töötas õlletehase ainult 15% võimsuse peal, kuna müüki ei toimunud.

Läbi aastate, suutis Männe kasvatada õlletehase müüki, peamiselt ekspordiks. Suurimad ekspordi turud olid Baltimaad, Soome ja Saksamaale. Üle poole toodangust suudeti eksportida.

Algaastatel ei saavutanud tehas loodetud edu, kuna tehnoloogia pargi uuendamine võttis rohkem aega ja ressursse kui loodeti.

Tema juhtimise ajal hakati tootma Pärnus siirupeid, limonaade, siidrit, kalja, longdrink´i ja mineraalvett. Ka õlle sortiment muutus.

2005. aastal vahetus õlletehase omanik, kui Charlie Viikberg müüs oma osaluse AS Pärnu Õlletehases Ösel Foodsi endise enamusaktsionäri Carl-Erik Sundbladi firmale CES Holdingule. Männe asemele tuli direktoriks Aivo Varem.

AS Pärnu Õlu läks 2008. aastal pankrotti.

Seadusega pahuksis 

Männe on mitu korda meediast läbi käinud ka erinevate süüdistustega.

2001.-2002. aastal käis ta kohut Veterinaar- ja toiduametiga 72 tonnise meekoorma pärast, mida väidetavalt taheti koos Ukraina presidendi majandusnõunikuga Ukrainast Soome eksportida läbi Eesti.

2006. aastal süüdistas Männe maksu- ja tolliameti uurijat tema mõjutamise katses, viies teda metsa lootes, et ta tunnistaks ennast süüdi.

Teda süüdistati ka alkoholi seaduse rikkumises 2007. aastal, aga lõpuks mõisteti ta õigeks.

Teda on süüdistatud korruptsioonis, milles ta mõisteti süüdi. Karistuseks sai ta tingimisi vangistuseks poolteist aastat, koos sama pika katseajaga. Lisaks pidi ta ka maksma 4000 euro suuruse rahalise karistuse.

Tema juhitav firma Vox Bizness on ka kokku puutunud rahapesuskandaaliga 2014 aastal. Antud juhtumiga, ei esitatud süüdistust nii Kalev Männe ega Vox Biznessi suhtes.

Mister X 

4. Juuli 2012 ilmusid Postimehes, Pärnu Postimehes, Õhtulehes ja ERR-is artiklid endise Pärnu kriminaalpolitsei jälitusgrupi juhi Henn Koolmeistri kohta, milles süüdistati teda info lekitamises.

Tolle aegne Pärnu Postimees kirjutab:

"Oli 2010. aasta lõpp. Euro tulekuks valmistunud politsei töötas läbi riskistsenaariume, et vältida ohte, mis võivad kaasneda suurte sularahavedudega. Ühe huvitava jälitusinfo põhjal algatas Lääne prefektuuri organiseeritud kuritegevuse vastase võitluse osakond (OKO) kriminaalmenetluse. Uurijaid huvitavaid isikuid kuulati pealt ja tehti muid jälitustoiminguid. Euro saabus Eestisse siiski rahulikult, kartused osutusid asjatuks. Uurijaid huvitas, miks neile laekunud info tõenäolisest kuriteost siiski tõeks ei osutunud.

Et uurimise fookuses oli tuntud Pärnu kriminaal – nimetame teda X-iks –, töötati läbi kogu temaga seonduv info. Vastust vajas küsimus, kas keegi võis X-ile operatiivinfot lekitada. Uurimise järel jäi sõelale vanemuurija ja Pärnu politsei jälitusgrupi juht Henn Koolmeister.

Hea ja kogenud politseinik, kohaliku rahvakohtuniku poeg ja Pärnu meeste korvpalliliiga eestvedaja. Andmetöötlus näitas, et Koolmeister oli politsei salajases andmebaasis KAIRI uurinud näiliselt igasuguse põhjuseta OKOt huvitanud X-i suhtes toimunud uurimist."

Peale seda oli Koolmeister väidetavalt läinud Mr.X-i kontorisse, keda ta oli juba lapsepõlvest saadik teadnud, ja jaganud temaga oma avastusi. Koolmeister oli tema juures viibinud poolteist tundi ja andnud talle mõista, et Mr.X-i telefoni kuulatakse pealt ja tema suhtes on teostatud varjatud jälgimist.

Koolmeistri süüks panti, et "Koolmeistri tegevus raskendas oluliselt tõendite kogumist, kuna oli alust arvata, et X, saanud teada jälitusmenetlusest, oskas hoiduda ja teadlikult oma tegevust suunata, et vältida kuriteona karistatava teo tuvastamist".

18. Juunil 2012 mõisteti Koolmeister süüdi ja talle määrati karistuseks prokurör Helga Adamsoo nõutud kahe aasta pikkuse tingimisi vangistuse.

Koolmeistri kommentaar Postimehele peale süüdi mõistmist:

"Koolmeistri sõnul on naeruväärne väita, et X sai politsei jälitustoimingutest teada tema kaudu. «See inimene on olnud nii politsei kui ka maksuameti püsivas huviorbiidis. Ta teab aastaid, et teda pidevalt jälgitakse,» rääkis Koolmeister.
«Ta saab korra kvartalis uurimisasutuselt seadusega ettenähtud teateid, et tema suhtes on tehtud teatud jälitustoiminguid. Ta näeb enda ümber toimuvat iga päev – kahtlaseid autosid, fotoobjektiive ja muudki. Mil moel pidi minu antud info teda selles teadmises edasi aitama? See on sama, mis väita, et fakt, nagu tuleks teisipäeva järel kolmapäev, on tegelikult suur saladus."

30. Augustil 2012 ilmunud Eesti Ekspress kirjutas:

"Tänavu 4 . juulil kirjutas ajaleht Postimees aga kellestki “ suvepealinna tuntud kriminaalist ” härra X-ist , keda jälgiti seoses sularahaveo võimaliku ründamisega euro käibeletulekul . See mister X sai oma jälitajatest teada Pärnu politsei jälitusgrupi juhilt Henn Koolmeistrilt , kes oli X-i heaks tuhninud politsei salajases andmebaasis KAIRI . Koolmeister mõisteti esimeses kohtuastmes süüdi politseikorruptsioonis ehk “ kurjategija hoiatamises ”.

Puänt on aga , et kõnealune mister X oli tegelikult ei keegi muu kui prokuratuuri vardas grilliv härra Männe!"

Isiklikku 
Kalev Männe on lahutatud ja tal on kaks last - poeg ja tütar.  

Tütar, Agnes Peinar, on mesinik ja suunamudija. 

Poeg, Gabriel Männe, on ettevõtja ja asepresident investeerimisfondis.  

Kalev elab Pärnus.

Viited 

Eesti ettevõtjad
Sündinud 1966